**Sessions d’Intercanvi entre professionals que lideren els espais de supervisió**

L’any 2023 s’han iniciat, amb el nom de “**espais d’intercanvi entre professionals de la supervisió,**” una de les principals novetats del recurs de Supervisió que s’ofereix pels professionals dels Serveis Socials Bàsics.

Aquests són espais presencials amb la participació d’experts/es professionals de l’àmbit de la supervisió, que actualment proveeixen el servei dins el programa de suport que ofereix la Diputació de Barcelona, que tenen com a finalitat el debat i la reflexió, així com compartir coneixements, sobre el marc teòric i les metodologies utilitzades en la Supervisió d’equips i la Supervisió de responsables d’equips.

En aquestes sessions també s’exposen els resultats de les avaluacions realitzades als grups de supervisió analitzant les mancances o dificultats expressades pels professionals que hi participen i poder així treballar aspectes de millora. Alhora també s’analitzen aquells aspectes positius per tal de poder-los potenciar i perpetuar.

Està previst que s’organitzin dues sessions en cada període d’execució de les supervisions, en les que es continuaran abordant aspectes relacionats amb l’espai de cures a professionals de serveis socials, i a la millora dels mateixos, tat pel que fa als objectius a treballar, les metodologies a emprar, l'anàlisi de les necessitats de cura del i de la professional de serveis socials, i l’impacte de la supervisió en la praxi i la intervenció professional.

En aquesta línia, el passat 9 de maig de 2023 es va realitzar la primera sessió d’intercanvi i reflexió entre experts/es professionals de l’àmbit de la supervisió. A la sessió van assistir gairebé el total dels i de les 25 supervisors i supervisores, que presten el servei.

En aquesta sessió es van treballar, debatre i reflexionar entorn al marc teòric i les metodologies de la Supervisió d’equips i la Supervisió de responsables d’equips *com la gestió emocional, l’ètica professional, el lideratge i responsabilitat, així com* ***els elements clau que haurien de caracteritzar i centrar la supervisió i quins aspectes es poden treballar transversalment en cadascuna de les diferents modalitats que s’estan fent actualment “ .***

El passat 14 de novembre de 2023 es va realitzar la segona sessió d’intercanvi i reflexió entre els supervisors/es i l’equip tècnic i responsables de la Diputació de Barcelona, amb l’objectiu principal de poder donar continuïtat a la reflexió i anàlisi sobre els temes sorgits en el treball grupal que es van dur a terme en l’anterior sessió

